**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.08.2025, ora 08:00 – 13.08.2025, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 13.08.2025, ora 07:00**

**RÂURI**

**Debitele au fost, în general, staționare**, exceptând râurile din bazinele hidrografice: Trotuș, Bistrița, Moldova, Suceava, cursul Siretului, cursul mijlociu și inferior al Mureșului şi cursul superior al Prutului, unde au fost în scădere.

Debitele se situează, în general, la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare multianuale) pe cursul mijlociu și inferior al Moldovei și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Timiș, Bârzava, Moravița, Caraș, Nera, Cerna, Rm. Sărat, Bârlad, bazinul inferior al Bistriței, pe unii afluenți din bazinele Jiului, Oltului, Vedei, Argeșului, Trotușului, Prutului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând râurile din bazinele hidrografice: Bistrița, Moldova, Suceava, cursului Siretului, cursului mijlociu și inferior al Mureșului și cursul superior al Prutului, unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 12 - 13.08.2025 a fost în scădere, având valoarea de 3400 m3/s**, sub media multianuală a lunii august (4300 m3/s).

În aval de Porțile de Fier debitele au fost în scădere pe sectorul Gruia – Vadu Oii și în creștere pe sectorul Brăila – Tulcea.

**Debitul la intrarea în țară (secțiunea Baziaș) va fi în scădere (3200 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 12.08.2025, ora 09:00 –13.08.2025, ora 06:00**

**Administraţia Naţională de Meteorologie** (A.N.M.) a emis în data de 12.08.2025, la ora 10:00, **Atenționarea Meteorologică nr. 112**, conform căreia:

**- COD GALBEN:** „*Miercuri (13 august) în Maramureș, Crișana, Banat, vestul Transilvaniei și sud-vestul Olteniei vor fi temperaturi deosebit de ridicate, local caniculă și disconfort termic ridicat, iar indicele temperatură-umezeală (ITU) va depăși ușor pragul critic de 80 de unități. Temperaturile maxime vor fi cuprinse între 33 și 36 de grade.”*

Această **Atenționare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, BIHOR, CARAȘ-SEVERIN, CLUJ, DOLJ, HUNEDOARA, MARAMUREȘ, MEHEDINȚI, SATU MARE, SĂLAJ şi TIMIȘ (12 prefecturi) – COD GALBEN.*

**ÎN ŢARĂ**

Valorile termice s-au ponderat față de zilele anterioare și în partea de sud-sud-vest a țării, iar vremea a fost local călduroasă în regiunile din jumătatea de sud-vest; în Lunca Dunării izolat s-a atins starea de caniculă și disconfort termic, cu indice temperatură-umezeală (ITU) în jurul pragului critic de 80 de unități. Cerul a fost variabil în zona montană și mai mult senin în restul teritoriului. Vântul a suflat slab și moderat, cu ușoare intensificări la începutul zilei local în sudul Olteniei și al Munteniei și izolat la altitudini mari la munte. Temperaturile maxime s-au încadrat între 24 de grade la Darabani și 35 de grade la Zimnicea; la ora 6.00, valorile termice erau cuprinse între 9 grade la Miercurea Ciuc și 25 de grade la Moldova Nouă și Oravița.

**LA BUCUREŞTI**

Valorile termice s-au ponderat față de zilele anterioare, vremea fiind totuși călduroasă. Cerul a fost mai mult senin, iar vântul a suflat slab și moderat. Temperatura maximă a fost de 31 de grade la Afumați și Băneasa și 33 de grade la Filaret; la ora 6.00 se înregistrau 18 grade la Afumați și Băneasa și 20 de grade la Filaret.

**3. Prognoza meteorologică în intervalul 13.08.2025, ora 09:00 –14.08.2025, ora 09:00**

**ÎN ŢARĂ**

Vremea va fi călduroasă în majoritatea zonelor, iar în Maramureș, Crișana, Banat, vestul Transilvaniei și sud-vestul Olteniei vor fi temperaturi deosebit de ridicate, local caniculă și disconfort termic în creștere, cu indice temperatură-umezeală (ITU) ce va depăși ușor pragul critic de 80 de unități. Cerul va fi variabil la munte și mai nmult senin în restul teritoriului. Vântul va sufla slab și moderat, pe arii restrânse cu ușoare intensificări în sudul Banatului. Temperaturile maxime vor fi cuprinse între 26 și 36 de grade, iar cele minime se vor situa între 9 grade în depresiunile din estul Transilvaniei și 23 de grade în Dealurile de Vest.

**LA BUCUREŞTI**

Vremea va fi călduroasă. Cerul va fi mai mult senin, iar vântul va sufla slab și moderat. Temperatura maximă va fi de 33...34 de grade, iar cea minimă de 16...19 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș.

La data de 12.08.2025 s-au constatat următoarele:

- **râul Corund**: concentrația clorurilor, pe probele de apă prelevate în secțiunea *amonte confluență cu r. Târnava Mică*, la data de 12.08.2025, ora 06:00, a crescut cu 1115 mg/l față de 2717 mg/l, valoare înregistrată în data de 11.08.2025, ora 18:00; conform măsurătorilor cu stația automată, în intervalul 11.08 ora 12:00 – 12.08 ora 12:00 (24 de ore), conductivitatea în secțiunea *r. Corund amonte confluență cu r. Târnava Mică* a variat între 9130 μS/cm și 13350 μS/cm;

- **calitatea râului Târnava Mică** este influențată de aportul râului Corund; la data de 12.08.2025, ora 06:00, în secțiunea *Târnăveni priză*, concentrația clorurilor a scăzut cu 10 mg/l față de valoarea de 360 mg/l înregistrată la data de 11.08.2025, ora 18:00; conform măsurătorilor cu stația automată, în intervalul 11.08 ora 12:00 – 12.08 ora 12:00 (24 de ore), conductivitatea în secțiunea *Târnava Mică aval loc. Sovata (amonte localitate Sărățeni)* a variat între 1370 μS/cm și 1910 μS/cm;

- **râul Târnava Mare - secțiunea Mihalț**: la data de 12.08.2025, ora 06:00, concentrația clorurilor a scăzut cu 8 mg/l față de valoarea de 201 mg/l înregistrată la data de 11.08.2025, ora 18:00; conform măsurătorilor în situ, în intervalul 11.08 ora 12:00 – 12.08 ora 12:00 (16/zi), conductivitatea a variat între 1068 μS/cm și 1143 μS/cm;

- **râul Mureș**: la data de 12.08.2025, ora 06:00, în secțiunea *Nădlac*, concentrația clorurilor a scăzut cu 14,9 mg/l față de valoarea de 70,7 mg/l înregistrată la data de 11.08.2025, ora 06:00; conform măsurătorilor cu stația automată, în intervalul 11.08 ora 12:00 – 12.08 ora 12:00 (24 de ore), conductivitatea pe râul Mureș în secțiunea *Nădlac* a variat între 470 μS/cm și 530 μS/cm.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 11.08.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la staţiile automate de monitorizare a calităţii aerului cu următoarele indicative: B-13 (mun. București), B-8 (com. Balotești)**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia Naţională pentru Mediu și Arii Protejate*** informează că la data de 11.08.2025, ora 19:53, s-a produs un incendiu în localitatea Bălteni, comuna Conțești, județul Dâmbovița. Au ars, cu emisii de poluanți în atmosferă (degajări de fum), aproximativ 5000 kg de deșeuri menajere depozitate necontrolat și vegetația uscată de pe o suprafață de aproximativ 4000 mp. I.S.U. Dâmbovița a intervenit pentru stingerea incendiului.

***Agenţia Naţională pentru Mediu și Arii Protejate*** informează că la data de 12.08.2025, ora 08:16, s-a produs un incendiu în localitatea Bălteni, comuna Conțești, județul Dâmbovița. Au ars, cu emisii de poluanți în atmosferă (degajări de fum), aproximativ 2000 kg de deșeuri menajere depozitate necontrolat și vegetația uscată de pe o suprafață de aproximativ 300 mp. I.S.U. Dâmbovița a intervenit pentru stingerea incendiului.

1. **În domeniul solului şi vegetaţiei**

***Garda Forestieră Focșani*** informează despre producerea, la data de 10.08.2025, ora 14:45, a unui incendiu de litieră pe raza Ocolului Silvic Tecuci, în zona localității Umbrărești, judeţul Galați. A fost afectată o suprafață totală de 0,83 ha în fond forestier proprietate publică a statului. Incendiul a fost stins la data de 10.08.2025, la ora 18:00, de personalul silvic, pompieri și cetățeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Timișoara*** informează despre producerea, la data de 11.08.2025, ora 13:35, a unui incendiu de litieră pe raza Ocolului Silvic Văliug, în zona localității Văliug, judeţul Caraș-Severin. A fost afectată o suprafață totală de 0,2 ha în fond forestier proprietate publică a statului. Incendiul a fost stins la data de 12.08.2025, la ora 07:30, de personalul silvic, pompieri și cetățeni. Cauza izbucnirii incendiului a fost trăsnetul (cauze naturale).

***Garda Forestieră Râmnicu Vâlcea*** informează despre producerea, la data de 11.08.2025, ora 09:20, a unui incendiu de litieră pe raza Ocolului Silvic Slatina, în zona localității Piatra Olt, judeţul Olt. A fost afectată o suprafață totală de 0,05 ha în fond forestier proprietate privată. Incendiul a fost stins la data de 11.08.2025, la ora 10:00, de personalul silvic, pompieri și cetățeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Râmnicu Vâlcea*** informează despre producerea, la data de 11.08.2025, ora 19:00, a unui incendiu de litieră pe raza Ocolului Silvic Vulturești, în zona localității Cungrea, judeţul Olt. A fost afectată o suprafață totală de 9,6 ha (1,8 ha în fond forestier proprietate publică a statului și 7,8 ha în fond forestier proprietate privată). Incendiul a fost stins la data de 12.08.2025, la ora 04:00, de personalul silvic, pompieri și cetățeni. Nu se cunosc cauzele izbucnirii incendiului.

***Garda Forestieră Râmnicu Vâlcea*** informează despre producerea, la data de 08.08.2025, ora 10:30, a unui incendiu de litieră pe raza Ocolului Silvic Dăbuleni, în zona localității Ocolna, judeţul Dolj. A fost afectată o suprafață totală de 0,64 ha în fond forestier proprietate publică a statului. Incendiul a fost stins la data de 08.08.2025, la ora 17:10, de personalul silvic, pompieri și cetățeni. Nu se cunosc cauzele izbucnirii incendiului.

***Garda Forestieră Râmnicu Vâlcea*** informează despre producerea, la data de 09.08.2025, ora 21:00, a unui incendiu de litieră pe raza Ocolului Silvic Dăbuleni, în zona localității Ocolna, judeţul Dolj. A fost afectată o suprafață totală de 0,11 ha în fond forestier proprietate publică a statului. Incendiul a fost stins la data de 09.08.2025, la ora 23:45, de personalul silvic și pompieri. Nu se cunosc cauzele izbucnirii incendiului.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

DIRECȚIA COMUNICARE ȘI DIGITALIZARE